ቤተ ክርስቲያን መንታ ጦርነቶችን ታካሄድ ነበር፡፡ አንደኛው ወደ ውጭ ሲሆን፤ በጣኦታውያን ላይ የተከፈተ ነው፡፡ ሁለተኛው ውስጣዊ ሲሆን በቤተ ክርስቲያን አስተሳሰብ አፈንግጠዋል ተብለው በሚታመኑ ክርስቲያኖች ላይ የታወጀ ነው፡፡ በመጀመሪያዎቹ ላይ ከምድረ ገጽ የማጥፋት የመስቀል ጦርነት አዘመተች ፡፡ ለሁለተኛዎቹ ደግሞ ‹‹ፍርድ ቤት›› በማቋቋም፡፡ ከቤተ ክርስቲያን አስተሳሰብ ያፈነገጡ ክርስቲያኖች በእሳት ተቃጥለው እንዲገደሉ አደረገች፡፡ጥፋቱን ያመነ ፤የተጸጸተና የተመለሰ ደግሞ እድሜ ይፍታህ እስር ይበየንበታል፡፡ የከሃዲ ንብረት እስከ ልጅ ልጁ ይቀማል ፡፡ ማእቀብም ይጣልባቸዋል፡፡ አባታቸውን ወይም ሌላ ከሃዲ እስካላጋለጡ ድረስም ለየትኛውም ሐላፊነተ ብቁ አይሆንም ፡፡ ቅጣቱ በየትኛውም መልኩ ለከሃዲ እገዛ የሰጠን ሁሉ ያጠቃልላል፡፡(ተረት ተረት ይመስላል አይደል ግን አለማችን ያስተናገደችው ታሪክ ጽፎ ያስቀመጠው እውነታ ነው)
